Varviškė

Varviškė – kaimas Lazdijų rajono savivaldybėje, 13 km į pietryčius nuo Kapčiamiesčio, prie Igaros žiočių, kairiajame Nemuno krante, Kapčiamiesčio girios glūdumoje. Seniūnaitijos centras. Tai viena iš pačių piečiausių Lietuvos gyvenviečių. 3 km į pietus nuo kaimo yra valstybės siena su Baltarusija, kitoje Nemuno pusėje išsidėstęs senas Perlamo kaimas.

 Istorija 

Kaimas minimas nuo 1518 m. XIX a. pab. Varviškės kaimas ir palivarkas pateko į Augustavo apskrities Valavičaucų valsčių, Kapčiamiesčio parapiją.

Po Pirmojo pasaulinio karo Varviškė atsidūrė 12 km pločio neutralioje zonoje, todėl „Varviškės respublika“ skelbėsi esanti nepriklausoma nuo Lietuvos ir Lenkijos, nors pastarosios buvo stipriai įtakojama. Nepaisant lenkų spaudimo ir aktyvios veiklos Varviškės ruože, 1923 m. kovo 15 d. Tautų Sąjunga Varviškę priskyrė Lietuvai, ir po kovo 23 d. kautynių lietuviai atsiėmė Varviškę.

LTSR laikais Varviškė buvo Valstybinio miškų fondo pagalbinė gyvenvietė, joje veikė medelynas, Ančios girininkija.

Varviškė išgarsėjo dar kartą, kai, Lietuvos radarams nepastebėjus, 2006 m. birželio 19 d. į kaimą dukart įskrido Baltarusijos karinis sraigtasparnis Mi-8.

 Gyventojai 

 Galerija 

 Nuorodos 

 Varviškės kautynės

 Šaltiniai 

Kategorija:Lazdijų rajono savivaldybės gyvenvietės